
Konformitás Tanúsító Szolgáltató Kft.



6724 Szeged, Gelei József u. 2.

TÁVÉRTÉKELÉS SZABÁLYZATA

1. kiadás

KÉSZÍTETTE: Brázik Kitti

Minőségirányítási vezető

JÓVÁHAGYTA: Benákné Szűcs Katalin

Ügyvezető igazgató

ÉRVÉNYBELÉPÉS DÁTUMA: 2021.03.01.

TARTALOMJEGYZÉK

1. [A SZABÁLYZAT CÉLJA 2](#_bookmark0)
2. [A SZABÁLYZAT SZEMÉLYI ÉS TÁRGYI HATÁLYA 2](#_bookmark1)
3. [FOGALOM MEGHATÁROZÁSOK 2](#_bookmark2)
4. [A SZABÁLYOZÁS LEÍRÁSA 3](#_bookmark3)

[ELŐKÉSZÍTÉS 3](#_bookmark4)

[LEFOLYTATÁS 4](#_bookmark5)

1. [KAPCSOLÓDÓ SZABÁLYOZÁSOK 5](#_bookmark6)
2. [MELLÉKLETEK 5](#_bookmark7)

Módosítások jegyzéke

|  |  |  |
| --- | --- | --- |
| Módosítás dátuma | Kiadás: 1. kiadás Módosítás tartalma | Módosított fejezet |
| 2022.07.20. | Fogalom meghatározás törvénnyel egyező frissítése | 3.pont |

1. A SZABÁLYZAT CÉLJA

A Tanúsító szervezet megfelelőségértékelési eljárásaiban bevezesse, szabályozza és támogassa a távértékelés módszerét, feltételrendszerét és eszközeit azokban az ágazatokban és tanúsítási területeken ahol ez alkalmazható, figyelembe véve az adott alrendszerek sajátosságait.

1. A SZABÁLYZAT SZEMÉLYI ÉS TÁRGYI HATÁLYA

Jelen szabályzat személyi hatálya a Tanúsító szervezet Partnereire, jóváhagyott auditoraira

szakértőire, döntéselőkészítőire/döntéshozóira és a vezetőségre terjed ki.

Jelen szabályzat tárgyi hatálya a Tanúsító szervezet által lefolytatott megújító, felügyeleti és soron kívüli audit eljárásaira terjedhet ki. Jelen szabályzat a Tanúsító szervezetre vonatkozó mindenkor hatályos MSZ EN ISO/IEC 17021 és kapcsolódó szabványai, valamint a szervezet saját Minőségirányítási Kézikönyve (MK) továbbá Rendszer Tanúsítás és Felügyelet Eljárása (RTFE) szerinti követelményekkel együtt érvényes.

1. FOGALOM MEGHATÁROZÁSOK

Távauditálás/távértékelés:

Az audit lefolytatása virtuális helyszínen, olyan infokommunikációs eszközök és online platformok alkalmazásával, melyek a helyszíni értékelést helyettesítik és elégséges bizonyítékot szolgáltatnak az irányítási rendszer követelmények, teljesítettségének megállapításához.

Virtuális helyszín

Auditált Partner esetén: Ahol a szervezet olyan munkát végez vagy szolgáltatást nyújt online környezetben, amely lehetővé teszi a folyamatok végrehajtását a fizikai helytől függetlenül.

Virtuális hely nem lehet, ahol a folyamatokat fizikai környezetben hajtják végre, így különösen a raktározás, gyártás, fizikai vizsgálati laboratóriumok, fizikai termékek telepítése vagy javítása. Virtuális helyet (különösen a vállalati intranetet) egyetlen helynek kell tekinteni az ellenőrzési/értékelési idő kiszámításához.

Veszélyhelyz et

Az Alaptörvény 53. cikke szerint a kormány a szomszédos országban fennálló fegyveres konfliktus, háborús helyzet vagy humanitárius katasztrófa, továbbá az élet- és vagyonbiztonságot veszélyeztető elemi csapás vagy ipari szerencsétlenség eseténvalamint ezek következményeinek az elhárítása érdekében veszélyhelyzetet hirdet ki és sarkalatos törvényben meghatározott rendkívüli intézkedéseket vezethet be.

IKT

Információs és kommunikációs technológia, amelyek alkalmazása során egyenértékű intézkedéseket kell hozni, hogy a távaudit során a biztonságot és titoktartást megőrizzék.

1. A SZABÁLYOZÁS LEÍRÁSA

A Tanúsító szervezet azon audit tevékenységeiben alkalmazható/válaszható a távértékelés módszere, ahol a folyamatok, tevékenységek sorrendje, kapcsolódása jól nyomonkövethető, prezentálható információs és kommunikációs technológia (IKT) segítségével.

A szabályzás alkalmazásának kiemelt jelentősége van, azokban az esetekben, amikor a helyszíni értékelés elvégzése magas munka- és egészségbiztonsági kockázattal jár. Alkalmazható a kombinált értékelés technikája is, amikor a folyamat néhány elemét az auditor a helyszínen tekinti meg (pl.: hulladékgyűjtés, raktározás, kezdeti tanúsítás első szakasza stb.), amelynek során az auditor felelős és köteles betartani az auditált szervezet által szabályozott munka- és egészségbiztonsági követelményeket (pl.: egyéni védőeszköz, védőruha használata stb.)

Nem támogatott a távértékelés kezdeti tanúsítási audit első szakasza, magas kockázatú, nagy komplexitású tevékenységek és gyártási folyamatok esetén. A tanúsítási ciklus alatt legalább 1 alkalommal kötelező helyszíni értékelést végezni.

ELŐKÉSZÍTÉS:

A Tanúsító szervezet távértékeléseit Partnereivel önkéntes alapon vagy kölcsönös megállapodással kezdeményezheti.

Távértékelés tervezése során az auditált partnerrel a következőket kell egyeztetni:

* a kommunikáció megszervezése és az értékelés során felhasznált online eszközök
* a választott online eszköz előzetes próbája (pl.: dokumentált információk hozzáférhetősége stb.) az infrastruktúra összehangolása az audit gördülékeny lebonyolítása érdekében.
* az elektronikus úton átadott információk biztonsági és adatvédelmi szabályok szerinti kezelése
* párhuzamos audit tevékenységeknél (auditor team esetén) biztosítani kell az elkülönített kommunikációs csatornát

A vezető aduditor felelős a fenti megállapodásokat a Felülvizsgálati terv távértékeléshez -7.A mellékletben rögzíteni (kombinált audit esetén is), amelynek elérhetőségét az RTFE szerint rendelkezésre bocsájtja az érintettek felé.

LEFOLYTATÁS:

Az értékelés terjedelmének, tervezésének, értékelési folyamatának és dokumentációjának összhangban kell lennie a Tanúsító szervezet saját eljárási szabályaival.

A távértékelés formai kritériumai megegyeznek a helyszíni auditok lefolytatásának szabályaival (lásd MK 9.4. Az auditok elvégzése c. fejezet)

A javasolt programok:

* Google Meet: <https://meet.google.com/gfz-zxxg-xzn>
* Microsoft Teams: <https://products.office.com/hu-hu/microsoft-teams/group-chat-software>
* Viber: <https://www.viber.com/hu/download/>
* WhatsApp: <https://www.whatsapp.com/download/>

- Skype: <https://www.skype.com/hu/get-skype/>

A távértékelés során is biztosítani kell a megfelelő számú mintavételt és objektív bizonyítást. Ennek dokumentálását és eredményeit a Felülvizsgálati jelentés távértékelésehez 8.C mellékletben kell rögzíteni. A nyitó- és záró értekezlet résztvevőiről, valamint auditált személyekről Jelenléti ívet (12. melléklet) kell készíteni munkakör és a “távértékelés” megjelölésével. Az auditált partner részére/kérésére az auditor a titoktartási és függetlenségi nyilatkozatotát megküldi.

A nem-megfelelőségek kezelésére, dokumentálására vonatkozóan az RTFE-ben foglaltak szerint kell eljárni.

Súlyos nem-megfelelőség esetén az utóaudit lefolytatását a helyszínen kell elvégezni.

Az audit során vagy azt megelőzően az IKT váratlan meghibásodása, vagy bármelyik fél akadályoztatása esetén, amely az audit meghiúsulását okozza, meg kell állapodni a távértékelés következő időpontjáról, amelyet legkésőbb 7 napon belül le kell folytatni.

A távauditálás során biztosítani szükséges:

* mindkét félnek meg kell tenni a tőle telhetőt, annak érdekében, hogy az audit rugalmasan, az előzetes tervnek megfelelően lebonyolítható legyen (pl.: rendelkezésre állás, kompetens munkatárs és helyettesítés biztosítása stb.)
* a távértékelést csendes környezetben kell lebonyolítani
* érthető kommunikációt kell biztosítani

Az auditor/auditor team valamennyi tagjának írásban kötelezettséget kell vállalnia, hogy minden bizalmas dokumentum, kép, felvétel stb. törlésre kerül a Felülvizsgálati jelentés elkészítését követően és a Tanúsító szervezet érvényes Adatvédelmi, adat- és iratkezelési szabályzata szerint kezeli azokat (lásd: On-line/digitális/ elektronikus ügyintézés c. fejezet).

1. KAPCSOLÓDÓ SZABÁLYOZÁSOK

* MSZ EN ISO/IEC 17021
* Minőségirányítási Kézikönyv
* Rendszer Tanúsítás és Felügyeleti Eljárás
* Adatvédelmi, Adat- és Iratkezelési Szabályzat
* IAF MD 4: 2018 IAF KÖTELEZŐ DOKUMENTUM AZ INFORMÁCIÓS ÉS KOMMUNIKÁCIÓS TECHNOLÓGIA (IKT) FELHASZNÁLÁSÁRÓL AUDITÁLÁSI/ ÉRTÉKELÉSI CÉLBÓL
* IAF ID 12:2015 Távoli értékelés alapelvei

1. MELLÉKLETEK
   * 1.sz. melléklet: Felülvizsgálati terv távértékeléshez (RTFE: 7.A melléklet)
   * 2.sz. melléklet: Felülvizsgálati jelentés távértékeléshez (RTFE: 8.C melléklet)